Boriss Avruhs

Boriss Avruhs (; ; dzimis  Karagandā) ir Kazahstānā dzimis Izraēlas starptautiskais lielmeistars šahā (1997).

 Biogrāfija 
1990. gadā uzvarējis Pasaules junioru šaha čempionātā U12 vecuma grupā. 1995. gadā pārcēlies uz dzīvi Izraēlā. Divas reizes uzvarējis Izraēlas šaha čempionātos (2000, 2008). 2001. gadā Maskavā piedalījies Pasaules šaha čempionātā pēc izslēgšanas sistēmas, kur zaudējis 1. kārtā.2001-02 FIDE Knockout Matches Daudzu starptautisko šaha turnīru laureāts, tajā skaitā uzvarējis vai dalījis 1. vietu Veikanzē (Nīderlande, 2000), Bīlē (2000, 2002, 2004, 2006), Andorā (2001), Benidormā (Spānija, 2008),Internacional de Benidorm 2008 Kopenhāgenas Politiken Cup (2009), Cīrihē (2009, kopā ar Aleksandru Areščenko).

Pārstāvējis Izraēlas komandu lielākajos komandu šaha turnīros:
 Pasaules šaha olimpiādēs piedalījies 7 reizes (1998-2008, 2012). Komandu vērtējumā izcīnījis sudraba (2008) medaļu. Individuālajā vērtējumā izcīnījis zelta (1998) un bronzas (2006) medaļas;OlimpBase :: Men's Chess Olympiads :: Boris Avrukh
 Eiropas komandu šaha čempionātā piedalījies 6 reizes (1999-2009). Komandu vērtējumā izcīnījis 2 sudraba (2003, 2005) medaļas. Individuālajā vērtējumā izcīnījis 2 sudraba (abas 2005) medaļas;OlimpBase :: European Men's Team Chess Championship :: Boris Avrukh
 Pasaules komandu šaha čempionātos piedalījies 2005. gadā un individuālajā vērtējumā izcīnījis bronzas medaļu.OlimpBase :: World Men's Team Chess Championship :: Boris Avrukh

Par panākumiem turnīros FIDE 1993. gadā Avruham piešķīrusi starptautiskā meistara (IM), bet 1997. gadā - starptautiskā lielmeistara (GM) nosaukumu. Pazīstams arī kā vairāku šaha atklātņu teorijas grāmatu autors.

 Atsauces 

 Ārējās saites 

Kategorija:1978. gadā dzimušie
Kategorija:Kazahstānā dzimušie
Kategorija:Izraēlas šahisti
Kategorija:Kazahstānas šahisti
Kategorija:PSRS šahisti